**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje Siječanj-Ožujak 2015. godine**

1. **UVOD**

Sukladno novim zakonskim obvezama, utvrđenih i Statutom Općine Berek, načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je prvo Izvješće koje ponosim Općinskom vijeću u tekućoj godini.

U prethodnom razdoblju izvješćujem Vas nastavno po oblastima djelovanja općinske uprave.

**Dom Gornja Garešnica**

Dom Gornja Garešnica ide svojim tijekom i za sada će biti sve u roku kako je i predviđeno. Bio je natječaj Ministarstva regionalnog razvoja gdje se kandidiralo za drugu fazu izgradnje ovog doma. Rezultati se još ne znaju ali sva obećanja jesu da bi taj dom trebao dobiti dio sredstava, tamo u 4.-om, najkasnije 5.-om mjesecu.

**Garić Grad**

Došlo je do završne faze. Gornji vijenac i gornji dio središnje kule je uređen. Još ima jedan dio ove godine. Od Ministarstva kulture su osigurana sredstva za sada. Ostalo je još da se ove godine taj dio dovrši pa da bi se krenulo za iduću godinu sa krovnom konstrukcijom. Sada se aktivirala i Sisačko-moslavačka Županija odnosno, grad Popovača.

**Klizište u Krivaji**

U ovom trenutku najveći problem je klizište u Krivaji. Sa Županijskom upravom za ceste stalno smo u pregovorima. Njihovi stručnjaci dolaze. Angažirali su firmu iz Zagreba, koja je to obišla u par navrata. Snimala je svaka tri tjedna da se vidi koliko to propada. Čeka se da dođe bušenje toga terena i da se vidi što je pod zemljom.

**Gospodarenje otpadom**

Na području Općine od otpada, Županijski odjel za gospodarstvo tražio je da se vidi koliko ga ima. Mi smo pri vrhu samim tim gospodarenjem jer imamo rješenja o zbrinjavanju komunalnoga otpada koje Komunalac odvozi, zbrinjavanje stakla koje odvozi Unija te Sirovinu Bjelovar koja odvozi papir i plastiku.

**Osposobljavanje i rukovanje pesticidima i strojevima u poljoprivredi**

Što se tiče osposobljavanja i rukovanja pesticidima i strojevima u poljoprivredi, donesena je Odluka o isplati potpore te ako bi išli samo za jedan da bude 100 kuna, a koji idu za više tih 200 kuna. Ljudi većinom idu za pesticide i za motornu pilu.

**Prijedlog za otkup Općinskog zemljišta**

Jedino se može ponuditi da se otkupi stan po normalnoj cijeni. Jednostavno poslat dopis da li je on spreman prodati taj stan i da smo mi zainteresirani za kupnju pa da vidimo što on traži. Iako u ovom trenutku nije potreban ali jednostavno da vidimo što on misli pa da jednom taj dio riješimo.

**Postrojba civilne zaštite**

Na Skupštini Vatrogasne zajednice dogovorit će se koje će to dvije, ako treba i tri osobe kojima će prosljeđivat te pozive pa da se može dalje postupat. Onaj stožer se mijenjalo radi doktora. Mora se još sada vidjeti da li su svi na svojim položajima. Vjerojatno i ova Postrojba civilne zaštite opće namjene koja je, ona broji 45 ljudi da vidimo samo da li ima možda netko pokojni pa će se za 2015. godinu morati popuniti drugim imenom.

**Komunalne građevine**

Od Komunalija Čazma je došao ponovo dopis u kojem piše da komunalne vodne građevine mogu biti isključivo u vlasništvu isporučitelja vodnih usluga; a jedinice lokalne samouprave dužne su u roku od godinu dana od dana stupanja na snagu Zakona prenijeti komunalne vodne građevine u svom vlasništvu u vlasništvo isporučitelja vodnih usluga u obliku temeljnog uloga ili prijenosa bez naknada. Ovaj prijenos je neoporeziv.

**Grdić Ivan**

To je situacija u Potoku, kod Grdić Ive. Oni ne dobivaju socijalnu pomoć. Već se razgovaralo oko kuće za nekakvu pomoć, preko majstora i cigle koje će dosta ostat pa da se pokuša nešto napraviti. Ako se pokrene nekakva akcija, dosta bi se ljudi uključilo, a možda i daleko više od nekuda dalje jer u današnje doba takvima pomaže više nego domaćih ljudi.

**Načelnik**

Mato Tonković

**KLASA**: 021-06/15-01

**URBROJ**: 2123/02-02-15-1

Berek, 17.03.2015.